סוזן וגה

סוזן וגה (באנגלית: Suzanne Nadine Vega; נולדה ב-11 ביולי 1959) היא זמרת ויוצרת אמריקאית. וגה נולדה בסנטה מוניקה, קליפורניה, ובגיל שנה עברה עם אמה ואביה החורג לניו יורק. בגיל תשע החלה לכתוב שירים ובגיל 14 הלחינה לראשונה אחד מהם. היא למדה מחול מודרני בבית ספר לאמנויות הבמה, אך נמשכה יותר לתחום המוזיקה. במהלך לימודיה לקראת תואר ראשון בספרות אנגלית הופיעה במקומות קטנים בגריניץ' וילג'. ב-1984 חתמה על חוזה עם חברת תקליטים גדולה. בשנת 1995 התחתנה וגה עם מיטשל פרום (Mitchell Froom), מוזיקאי ומפיק מוזקלי. יש להם בת משותפת, רובי פרום, שנולדה ב-1994. וגה התגרשה מפרום בשנת 1998. בשנת 2006 היא נישאה לפול מילס (Paul Mills) עורך דין ומשורר, שהציע לה נישואין 22 שנה קודם לכן. וגה מתרגלת Nichiren Buddhism, ענף בבודהיזם מהאיאנה, והיא חברה בסניף האמריקאי של האיגוד הבינלאומי, Soka Gakkai International. אלבומה הראשון, Suzanne Vega, יצא ב-1985 וזכה לשבחי המבקרים. ב-1987 יצא אלבומה המצליח Solitude Standing, שכלל את הלהיטים "Tom's Diner" ו-"Luka". השיר Luka חרג מסגנון הכתיבה של שירי הפופ באותה תקופה, שכן נכתב מנקודת מבטו של ילד מוכה. באותו אלבום הופיע גם השיר "Tom's Diner" בגרסת א-קפלה. שיר זה היה השיר ששימש את מפתחי אלגוריתם MP3 לדחיסת קובצי מוזיקה בניסויים שביצעו שבתהליך הפיתוח. באלבומה השלישי, Days of Open Hand, שיצא ב-1990, ניכר שינוי סגנון, המוזיקה הייתה בו נסיונית יותר, ומילותיו ביטאו רגשות עזים יותר. באותה השנה יצאה גרסה קצבית של השיר "Tom's Diner" בידי שני DJs המכונים DNA. גרסה זו לא הייתה מורשית, אולם לאור הצלחתה רכשה חברת התקליטים בה הייתה וגה חתומה את הזכויות עליה, והיא הפכה ללהיט הגדול ביותר של הזמרת. מאוחר יותר הוציאה החברה אלבום ובו גרסאות שביצעו אמנים שונים לשיר זה, ובהם R.E.M. ב-1992 הוציאה וגה את האלבום 99.9F°, ששילב מספר סגנונות, בהם פולק ודאנס, נשא אופי שמח יותר מקודמו ושיריו קצרים יותר. אלבומה החמישי של וגה, Nine Objects of Desire, שיצא ב-1996, כלל בין היתר את שיר הנושא לסרט "על גברים, נשים וחיות אחרות". אחריו יצא ב-2001 Songs in Red and Gray, שעסק בגירושיה מהמפיק מיטשל פרום. ב-2003 הוציאה וגה אוסף משיריה שנקרא Retrospective: The Best of Suzanne Vega, ובשנת 2007 יצא אלבומה השביעי, Beauty & Crime, אשר הוקדש לעיר ניו יורק שבה התגוררה כל חייה. בהופעה שהתקיימה ב-2002 לזכר אחיה טימותי וגה, החלו צילומיו של סרט תיעודי על חייה. להקה בשם סול קופינג קראה לאלבום הבכורה שלה מ-1994 "רובי ורום" על שם בתה של וגה, רובי. הלהקה ביקשה וקיבלה את הסכמתה של וגה לשימוש בשם, בשינוי קל. וגה הופיעה בישראל חמש פעמים: לראשונה ב-13 וב-14 ביוני 1989, אז ערכה שתי הופעות בתיאטרון קיסריה. ב-8, ב-9 וב-10 ביולי 1999 היא הופיעה בסינרמה בתל אביב. ב-19 ביולי 2009 הופיעה וגה, פעמיים באותו היום, בהיכל התרבות בתל אביב. במקור נקבעה אז לווגה הופעה אחת בלבד, אולם בשל הביקוש הרב הוסיפה וגה הופעה נוספת באותו היום. ב-15 ביולי 2010 שבה וגה להופיע בתיאטרון קיסריה, ויום למחרת הופיעה בחוות רונית. ההופעות האחרונות ב-2010 התקיימו חרף ניסיונות רבים להניא את וגה מלהופיע בישראל, ונוכח ביטולי הופעות של אמנים אחרים באותה התקופה, כגון אלביס קוסטלו ולהקת פיקסיז. בהופעתה בחוות רונית אף ציינה וגה מעל לבמה כי קיבלה דואר שטנה רב עקב החלטתה להופיע בישראל. וגה הופיעה בישראל בפעם החמישית ב-9 וב-10 ביוני 2015 בליווי התזמורת הפילהרמונית הישראלית. ההופעות התקיימו בהיכל התרבות בתל אביב. ב-2014 הוציאה את אלבום האולפן השמיני "Tales From the Realm of the Queen of Pentacles" – "סיפורים מהממלכה של מלכת הכוכבים המחומשים" (פנטגרם). Tried & True: The Best of Suzanne Vega, 1998 Retrospective: The Best of Suzanne Vega, 2003 מדיה וקבצים בנושא סוזן וגה בוויקישיתוף אתר האינטרנט הרשמי של סוזן וגה סוזן וגה, ברשת החברתית פייסבוק סוזן וגה, ברשת החברתית אקס (טוויטר) סוזן וגה, ברשת החברתית אינסטגרם סוזן וגה, סרטונים בערוץ היוטיוב סוזן וגה, במסד הנתונים הקולנועיים IMDb (באנגלית) סוזן וגה, באתר Rotten Tomatoes (באנגלית) סוזן וגה, באתר אפל מיוזיק (באנגלית) סוזן וגה, באתר ספוטיפיי סוזן וגה, באתר סאונדקלאוד (באנגלית) סוזן וגה, באתר Last.fm (באנגלית) סוזן וגה, באתר AllMusic (באנגלית) סוזן וגה, באתר MusicBrainz (באנגלית) סוזן וגה, באתר דיזר סוזן וגה, באתר Yandex.Music (ברוסית) סוזן וגה, באתר Discogs (באנגלית) סוזן וגה, באתר Songkick (באנגלית) סוזן וגה, באתר Genius סוזן וגה, באתר SecondHandSongs סוזן וגה, באתר MOOMA (בארכיון האינטרנט) סוזן וגה, באתר בילבורד (באנגלית) נועה רובין, בשבחי הנוסטלגיה: סוזן וגה Solitude Standing, באתר nrg‏, 7 ביוני 2008 בן שלו, סוזן וגה: אני לא איימי ויינהאוס, באתר הארץ, 3 ביולי 2009 אילת יגיל, הרבה יותר מ"לוקה", ריאיון עם וגה, באתר ynet, 3 ביולי 2009 טל לוין, סוזן וגה בישראל: כמה פשוט, ככה טוב, באתר הארץ, 16 ביולי 2010 סוזן וגה במוסיכיפדיה של רדיו מוסיכיף 69FM. עמי פרידמן, וגה: "מרחמת על מי שמתחיל היום במוזיקה", באתר ynet, 14 במאי 2015 יעל ולצר, סוזן וגה: מאופקת, אמיצה ואיכותית, באתר ynet, 10 ביוני 2015 רז ישראלי, וגה והפילהרמונית: קסם מאופק וקהל כפוי טובה, באתר nrg‏, 11 ביוני 2015 עמי פרידמן, סוזן וגה: "לא הגיוני להחרים את ישראל", באתר ynet, 25 בספטמבר 2018 SGI-USA Members in New York Celebrate Spring", Soka Gakkai International, פברואר 2008